Bagdadske kapije
<s>Bagdadske kapije (, Abvab Bagdad) su skupni naziv za više historijskih gradskih kapija (bab) u Bagdadu, izgrađenih od abasidskog do osmanskog perioda.</s>

<s>Historija 
Kružni grad Bagdad izgrađen je 760-ih od strane abasidskog kalifa al-Mansura i imao je četiri kapije, nazvane po gradovima ili regijama prema kojima su orijentirane:
 Horasanska kapija (Bab al-Horasan) na sjeveroistoku
 Basranska kapija (Bab al-Basra) na jugoistoku
 Kufanska kapija (Bab al-Kufa) na jugozapadu
 Sirijska kapija (Bab al-Šam) ili Damaščanska kapija (Bab al-Dimašk) na sjeverozapadu
Ove građevine vremenom su uništene i danas nema njihovih ostataka.</s>

<s>Početkom 12. vijeka, kalif al-Mustazhir došao je na ideju proširenja grada i izgradnje novih zidina i kapija, a radovi su provedeni za vrijeme vladavine njegovog nasljednika al-Mustaršida.</s><s>Nove kapije bile su:
 Velika kapija (Bab al-Muazam), poznata i kao Bab al-Sultan, nalazila se na početku ulice al-Muadi odnosno pokraj Abu Hanifine džamije u kvartu Azamiji.</s><s>Kapija je uništena tokom britanske invazije Bagdada, a danas se po njoj naziva okolno područje koje spada pod gradski centar.</s><s>Istočna kapija (Bab al-Šarki), nekad smještena na kraju današnje ulice al-Rašid u kvartu Šarkiji, nazvanom po kapiji.</s><s>Prenamijenjena je u crkvu nakon britanskog osvajanja 1917. i uništena dvadeset godina kasnije.</s><s>Talismanska kapija (Bab al-Talsim), također Bab al-Halba, podignuta je 1120. i uništena 1917. od strane osmanskih snaga prilikom povlačenja iz grada.</s><s>Centralna kapija (Bab al-Vastani), znana i kao Horasanska kapija (Bab al-Horasan), jedina je djelomično očuvana i nalazi se pokraj Mauzoleja Omara Suhravardija.</s>

<s>Literatura 
 Guy Le Strange: Baghdad: During the Abbasid Caliphate, Cosimo, 2011, 
 Jacob Lassner: The Topography of Baghdad in the Early Middle Ages, Wayne State University Press, 1970,</s>

<s>Gradska vrata u Iraku
Kapije
Abasidska arhitektura</s>

